Idrettslaget Bjarg

Idrettslaget Bjarg er et idrettslag som holder til i Fana i Bergen. Idrettslaget ble stiftet i 1947, og driver med masseidrett innen flere grener og har egne avdelinger for fotball, håndball, friidrett og turn. I 1987 gikk klubbens friidrettsgruppe inn i overbygningsklubben BFG Fana.


== Fotball ==
Fotballaget spiller i Norsk Tipping-ligaen (3. divisjon). Idrettsanlegget til Bjarg heter Stavollen og består av flere kunstgressbaner og idrettshallen Bjarghallen.  Anlegget benyttes blant annet til turneringer innen flere idrettsgrener.


== Tabellen ==


=== 2010 ===
Lagets 2010-sesong endte med kun to tap på bortebane. Et ønske om å spille attraktiv fotball på hjemmebane førte til knepne tap mot tre av avdelingens bunnlag. Sesongen kjennetegnes også av at trenerteamet hadde et fokus på defensiv trygghet og risikovurderinger, i likhet med at de offensive lagdelene hadde manglende effektivitet til tross for stort teknisk repertoar. Morten Damhagen ga seg som hovedtrener etter å ha ledet laget til en sterk 5.-plass.


=== 2011 ===
Før 2011-sesongen tok Øyvind Pedersen over som hovedtrener. I tillegg ble det hentet inn flere forsterkninger til laget, deriblant de tidligere Brann-talentene Sandrino Arenas og Didrik Milde Thorbjørnsen. Allerede tirsdag 9. august 2011 valgte imidlertid hovedtrener Øyvind Pedersen og IL Bjarg å avslutte arbeidsforholdet. IL Bjarg opplyste om at det var Pedersens egen beslutning å forlate stillingen. Lars Fredriksen gikk inn i stillingen som hovedtrener ut sesongen, som resulterte i en sterk 2.-plass bak Fana. I NM gjorde Bjarg også en solid innsats. Etter å ha slått blant andre Nest-Sotra, kom FK Haugesund på besøk på Stavollen. Hemmelaget tapte 0-3.


=== 2012 ===
Lars Fredriksen fortsatte som hovedtrener i 2012-sesongen. Etter en svak høstsesong endte Bjarg på 8.-plass i 3. divisjon. Høydepunktet denne sesongen var 1. mai, SK Brann kom på besøk i NM. Even Skåthun sendte Bjarg i ledelsen, men to mål av Erik Mjelde gjorde at rødtrøyene slapp med skrekken. Etter 2012-sesongen valgte Eirik Wollen Steen å forlate Bjarg, til fordel for 2. divisjonsspill i Åsane IL. 


=== 2013 ===
Vårsesongen var skuffende, men etter en sterk høstsesong endte laget på 3.-plass. Florø rykket opp. På plassen foran Bjarg endte nyopprykkede Lyngbø. Etter sesongen ble det kjent at Lars Fredriksen ikke skulle fortsetter som hovedtrener. Etter mange år i Bjarg, fortsatte Fredriksen sin trenerkarriere i Adeccoliga-laget Nest-Sotra. Petter Fossmark, tidligere Stord- og Voss-trener, tok over som hovedtrener.


=== Tabellen 2014 ===


=== 2018 - Fiasko ===
Torbjørn Birkelund satt ved roret som hovedtrener i sin fjerde sesong. Det uttalte målet før sesongen var klart: OPPRYKK. Slik gikk det ikke. De første kampene mot Arna-Bjørnar, Gneist, Solid og Åsane 2 endte med fattige fire poeng. Laget havnet tidlig bakpå, men fikk en seiersrekke frem mot sommerpausen som gjorde at det bare var fem poeng opp til førsteplass. Toget gikk nok dessverre i første kamp etter pausen, mot opprykksrival Arna-Bjønar, da laget tapte 1-2 hjemme på Stavollen. Resten av høstsesongen ble en fadese, og Bjarg endte hele 28 poeng bak den nyopprykkede seriemesteren Bergen-Nord på 7. plass. Sesongens store spiller var stjernespissen, Bjargs hjemvendte sønn, Enrique Crespo med sine 22 mål og 8 assists. I cupen røk laget ut i kvalifiseringen mot IL Sandviken. Årets kaptein var Nicolay Tveit, med visekaptein Arild Sande Larsen. Årets høydepunkt var publikumsfesten mot Gneist på Stavollen, da nærmere 400 tilskuere hadde tatt turen for å støtte de blå. Et lag med mange gode spillere som ikke fikk ut sitt potensial over en hel sesong. Flere utskiftninger i løpet av sesongen kan også være en årsak til den svake avslutningen.


=== 2019 - Opprykk ===

Torbjørn Birkelund fortsatte som hovedtrener etter 2018-sesongen. En rekke forsterkninger ble gjort i løpet av vinteren. Profilerte spillere som storscoreren Christoffer Hafsås (eks Os), keeperen Kjetil Hansen (eks Lysekloster), stopperne Marius Wichne (eks Fana) og Oddbjørn Kvarekvål (eks Sotra) ble hentet inn for å forsterke laget. I tillegg ble det unge talentet Jesper Hadler-Olsen hentet fra Fana. Vehid Kocani ble, etter kontroverser i Gneist, hentet inn som spillende assistenttrener. Etter gode prestasjoner i treningskamper gikk laget på en smell i NM-kvaliken, hvor de røk ut på straffer borte mot Sund. Serien gikk langt bedre. Etter å ha lagt i toppen gjennom hele sesongen endte Bjarg på førsteplass, tre poeng foran Arna-Bjørnar. Med 2-7 seier mot Flaktveit sikret laget det etterlengtede opprykket til 3. divisjon, og kunne feire med flere hundre tilreisende Bjarg-supportere. Årets kaptein var Kjetil Hansen, med visekaptein Arvid Austevoll. Det var flere spillere som utmerket seg denne sesongen, men prisen for årets spiller gikk til visekaptein Arvid Austevoll, som også ble nominert til prisen for avdelingens beste spiller. Det ble med nominasjonen for unge Austevoll, som leverte elleve mål og tolv målgivende på 22 kamper fra sin indreløper-posisjon. Angriperen Eirik Larsson og den meritterte backen Petter Martinsen ble hentet inn i sommerpausen og bidro til å heve laget i jakten på opprykk  


==== 2020 ====

Torbjørn Birkelund var hovedtrener i sin sjette sesong på Stavollen. Med seg i teamet hadde han Vehid Kocani (assistenttrener), Georg Reidarsen (materialforvalter), Martin Godøy (materialforvalter), Arild Sande Larsen (keepertrener) og Marius Haugland (keepertrener). De fleste spillerne som var med på å rykke opp i 2019, var også med i 2020. Noen utskiftninger ble det, naturlig nok. Ut gikk keeper og kaptein i opprykkssesongen, Kjetil Hansen (ikke fornyet kontrakt), Oddbjørn Kvarekvål (lagt opp), Petter Martinsen (til Fana), Fredrik Hellesnes (studier i Oslo), og Henrik Mildestveit (førstegangstjeneste). Inn kom keeperen Stian Skjervø (Gneist), stopperen Petter Austevoll (Smørås), angriperen Joar Høviskeland (Fyllingsdalen) og backen Anders Hagset Stavnesli (Træff). I tillegg ble de lokale guttene Sondre Konglevoll og Christopher Johannessen hentet opp i A-stallen. Laget hadde en god oppkjøring med fem ukentlige økter, i tillegg til fysisk trening på egenhånd. I vinterferien reiste laget til Spania på treningsleir.


=== Ungdomsklubb Bjarg ===
Bjarg er et fotballag som tar godt vare på ungdommene i klubben. Barn fra 6 år til 19 år, regnes som en del av ungdomsklubben Bjarg, både gutter og jenter. Idrettslaget Bjarg satser sterkt på ungdommene og barnene i klubben, de passer på at alle i klubben får et godt tilbud og glede i klubben. 


== Kjente utøvere ==
Erik Huseklepp, fotball
Madeleine Giske, fotball
Eirik Wollen-Steen, fotball
Ivar Falch, håndball


== Eksterne lenker ==
Offisielt nettsted 
(en) Idrettslaget Bjarg – kategori av bilder, video eller lyd på Commons 
Bergen byleksikon på nett, om Bjarg